Lieta C-425/11

Katja Ettwein

pret

Finanzamt Konstanz

(Finanzgericht Baden-Württemberg lūgums sniegt prejudiciālu nolēmumu)

“Nolīgums starp Eiropas Kopienu un tās dalībvalstīm, no vienas puses, un Šveices Konfederāciju, no otras puses, par personu brīvu pārvietošanos — Vienlīdzīga attieksme — Pašnodarbinātas personas, kas šķērso robežu — Savienības dalībvalsts valstspiederīgie — Šajā dalībvalstī gūti ienākumi no profesionālās darbības — Dzīvesvietas pārcelšana uz Šveici — Atteikums piešķirt nodokļu priekšrocību minētajā dalībvalstī dzīvesvietas pārcelšanas dēļ”

Kopsavilkums – Tiesas (trešā palāta) 2013. gada 28. februāra spriedums

Starptautiskie nolīgumi – EK–Šveices līgums par personu brīvu pārvietošanos – Piemērošanas joma – Pašnodarbinātas personas, kas šķērso robežu – Jēdziens – Ar pašnodarbinātas personas jēdzienu saistītās atšķirības (EK un Šveices nolīguma par personu brīvu pārvietošanos I pielikuma 12. panta 1. punkts un 13. panta 1. punkts) Starptautiskie nolīgumi – EK un Šveices nolīgums par personu brīvu pārvietošanos – Vienlīdzīga attieksme – Nodokļu priekšrocības – Dalībvalsts valstspiederīgie, kuri šajā dalībvalstī gūst visus ar nodokli apliekamos ienākumus, bet dzīvo Šveicē – Nodokļu iekasētājas dalībvalsts tiesiskais regulējums, kurā ir paredzēts atteikums piešķirt šiem valstspiederīgajiem nodokļu priekšrocību tāpēc vien, ka viņu dzīvesvieta ir Šveicē – Nepieļaujamība (EK un Šveices nolīguma par personu brīvu pārvietošanos 1. panta a) punkts, I pielikuma 9. panta 2. punkts, 13. panta 1. punkts un 15. panta 2. punkts)

Skat. nolēmuma tekstu. (sal. ar 33. un 40. punktu) Nolīguma starp Eiropas Kopienu un tās dalībvalstīm, no vienas puses, un Šveices Konfederāciju, no otras puses, par personu brīvu pārvietošanos 1. panta a) punkts, kā arī šī nolīguma I pielikuma 9. panta 2. punkts, 13. panta 1. punkts un 15. panta 2. punkts ir jāinterpretē tādējādi, ka tie nepieļauj tādu dalībvalsts tiesisko regulējumu, kurā ir paredzēts atteikums noteikt kopīgu aplikšanu ar nodokli, piemērojot šajā tiesiskajā regulējumā paredzēto tā saucamo “splitting” metodi, laulātajiem, kuri ir šīs valsts pilsoņi un kuru visiem apliekamajiem ienākumiem šajā pašā valstī tiek piemērots ienākuma nodoklis, tikai tāpēc vien, ka viņu dzīvesvieta ir Šveices Konfederācijā. Pašnodarbinātai personai, kas šķērso robežu, uzņemošajā dalībvalstī ir tādas pašas nodokļu priekšrocības kā šajā valstī strādājošajām un dzīvojošajām pašnodarbinātām personām. Protams, nodokļa maksātāja maksātspēja, kāda izriet no visu viņa ienākumu ņemšanas vērā, kā arī personīgās un ģimenes situācijas, visvieglāk var tikt novērtēta viņa dzīvesvietas valstī, kurā viņš parasti saņem lielāko daļu ienākumu, un ka no šī skatpunkta rezidentu un nerezidentu situācijas parasti nav salīdzināmas. Tomēr ir spēkā citi noteikumi gadījumā, kad nerezidentam savā dzīvesvietas valstī nav vērā ņemamu ienākumu un ar nodokli apliekamos ienākumus viņš būtībā gūst no citā valstī veikta darba, kas nozīmē, ka valsts, kur viņš dzīvo, nevar viņam nodrošināt priekšrocības, ievērojot viņa personiskās attiecības un ģimenes stāvokli. Šādā gadījumā nodokļu maksātājs nerezidents – algots darbinieks vai pašnodarbinātais –, kurš visus vai gandrīz visus ienākumus gūst valstī, kurā veic savu profesionālo darbību, attiecībā uz ienākuma nodokli objektīvi atrodas tādā pašā situācijā kā šīs valsts rezidents, kurš tajā veic līdzīgu darbību. Šīs abas nodokļu maksātāju kategorijas atrodas salīdzināmā situācijā it īpaši tad, kad runa ir par viņu personīgās un ģimenes situācijas ņemšanu vērā. Šāda ņemšana vērā nav iespējama personu, kas šķērso robežu, dzīvesvietas valstī, ja viņas šajā valstī negūst ienākumus. (sal.ar 43., 46., 47., 53. punktu un rezolutīvo daļu)

Lieta C-425/11

Katja Ettwein

pret

Finanzamt Konstanz

(Finanzgericht Baden-Württemberg lūgums sniegt prejudiciālu nolēmumu)

“Nolīgums starp Eiropas Kopienu un tās dalībvalstīm, no vienas puses, un Šveices Konfederāciju, no otras puses, par personu brīvu pārvietošanos — Vienlīdzīga attieksme — Pašnodarbinātas personas, kas šķērso robežu — Savienības dalībvalsts valstspiederīgie — Šajā dalībvalstī gūti ienākumi no profesionālās darbības — Dzīvesvietas pārcelšana uz Šveici — Atteikums piešķirt nodokļu priekšrocību minētajā dalībvalstī dzīvesvietas pārcelšanas dēļ”

Kopsavilkums – Tiesas (trešā palāta) 2013. gada 28. februāra spriedums

Starptautiskie nolīgumi – EK–Šveices līgums par personu brīvu pārvietošanos – Piemērošanas joma – Pašnodarbinātas personas, kas šķērso robežu – Jēdziens – Ar pašnodarbinātas personas jēdzienu saistītās atšķirības (EK un Šveices nolīguma par personu brīvu pārvietošanos I pielikuma 12. panta 1. punkts un 13. panta 1. punkts) Starptautiskie nolīgumi – EK un Šveices nolīgums par personu brīvu pārvietošanos – Vienlīdzīga attieksme – Nodokļu priekšrocības – Dalībvalsts valstspiederīgie, kuri šajā dalībvalstī gūst visus ar nodokli apliekamos ienākumus, bet dzīvo Šveicē – Nodokļu iekasētājas dalībvalsts tiesiskais regulējums, kurā ir paredzēts atteikums piešķirt šiem valstspiederīgajiem nodokļu priekšrocību tāpēc vien, ka viņu dzīvesvieta ir Šveicē – Nepieļaujamība (EK un Šveices nolīguma par personu brīvu pārvietošanos 1. panta a) punkts, I pielikuma 9. panta 2. punkts, 13. panta 1. punkts un 15. panta 2. punkts)